Diari Oficial de la Generalitat Valenciana


Sumari del DOGV 4940, del 07-02-2005 (2005/726)

Notificació a Rosario Rodríguez del Campo.
------------------------------------------

### Dades del document

Número de DOGV
:   4940

Data del DOGV
:   07-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/726


Organisme emissor
:   Conselleria d'Infraestructures i Transport

Tipus de document
:   Anunci

Notificació a Rosario Rodríguez del Campo. [2005/A726]
  
No havent pogut notificar a Rosario Rodríguez del Campo, en el domicili conegut per esta administració, la resolució del director del Centre de Desenvolupament Marítim, d'11 de novembre de 2004, per la qual s'ordena procedir a l'execució subsidiària pel que fa a la retirada de l'embarcació Sirenita atracada al port de Santa Pola, d'acord amb el que establixen l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentada resolució perquè el present anunci servisca de notificació de l'anterior.
  
«Vista la resolució del cap de Servici d'Explotació i Conservació de Ports (dictada per delegació del director del Centre de Desenvolupament Marítim) de 10 de novembre de 2003, per la qual s'acorda:
  
?La baixa com a embarcació base en els amarraments d'ús públic del port de Santa Pola de l'embarcació de nom Sirenita i matrícula 7a-AT-2-830, i se n'ordena la retirada de les instal·lacions portuàries de Santa Pola.
  
Si no és retirada l'embarcació, es procedirà a l'execució subsidiària per a la retirada i l'extracció, d'acord amb el que establixen l'article 6.b de la Llei 1/1999, de la Generalitat Valenciana, de Tarifes Portuàries, i els articles 95, 96 i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i és a càrrec seu tant les despeses ocasionades per l'embarcació fins a la data com les generades per les operacions mencionades. I això sense perjuí de la subsistència de l'obligació de pagament de les tarifes ja meritades o per meritar?.
  
L'esmentada resolució es va intentar notificar en el domicili conegut de Rosario Rodríguez del Campo, que apareix com a titular de l'embarcació (consten ambdós circumstàncies en la fitxa d'alta de l'embarcació) i el justificant de recepció de correus ha sigut tornat.
  
Per l'anterior, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de modificació de l'anterior, la resolució de notificació per mitjà d'edicte, que es va publicar en el Diari Oficial de la Generalitat Valenciana número 4.655, de 22 de desembre de 2003, i en el tauler d'anuncis de l'Ajuntament de Santa Pola, que va tornar complit l'edicte el 13 de gener de 2004.
  
Contra esta resolució no consta que s'haja interposat recurs d'alçada.
  
Vist que, segons informe del Servici d'Explotació i Conservació de Ports de 7 de setembre de 2004, traslladat el 4 de novembre següent, l'interessat no ha procedit a retirar l'embarcació Sirenita de les esmentades instal·lacions portuàries, així com que el deute que el titular manté amb l'administració pels servicis prestats a l'embarcació ascendix, fins al dia 7 de setembre de 2004, a la quantitat de 2.744,83 euros, i que el cost estimat dels treballs d'extracció i posada en sec és de 45,24 euros.
  
Atés que l'article 95 de la Llei 30/1992, de Règim Jurídic de les Administracions Públiques i del Procediment Administratiu Comú, disposa que: ?les administracions públiques, a través dels seus òrgans competents en cada cas, podran procedir, amb l'advertiment previ, a l'execució forçosa dels actes administratius?, i l'execució subsidiària es troba entre els mitjans d'execució forçosa enumerats a continuació en l'article 96.
  
Atés que l'article 98 de l'esmentada llei de procediment disposa que hi haurà lloc a l'execució subsidiària quan es tracte d'actes que, per no ser personalíssims, puguen ser realitzats per subjecte diferent de l'obligat, així com que:
  
?En este cas, les administracions públiques realitzaran l'acte, per si o a través de les persones que determinen, a costa de l'obligat-
  
Fent ús de les atribucions que concedix al director del Centre de Desenvolupament Marítim l'article 14 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
1. Procedir a l'execució subsidiària del que disposa la Resolució del cap de Servici d'Explotació i Conservació de Ports, per delegació del director del Centre de Desenvolupament Marítim, de 10 de novembre de 2003, pel que fa a la retirada de l'embarcació Sirenita de les instal·lacions portuàries del port de Santa Pola, i queda el propietari obligat al pagament de totes les despeses hi hagudes fins al moment, així com les ocasionades per la referida execució subsidiària.
  
2. Traslladar la present resolució a l'interessat, així com al Servici d'Explotació i Conservació de Ports com a òrgan encarregat del seu compliment, amb la finalitat d'assenyalar dia i hora amb notificació a l'interessat.
  
Esta resolució no és definitiva i en contra es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que estime pertinent.»